Jazz nad Odrou

Jazz nad Odrou () je poľský jazzový festival organizovaný vo Vroclave od roku 1964.
 
Do roku 1989 bol festival skôr záležitosťou študentov z klubu ZSP a voclavského klubu „Pałacyk“. V súčasnosti festival organizuje kancelária Biuro fetiwalowe Impart 2016 spoločne s nadáciou Jazz nad Odrą a Polskim Stowarzyszeniem Jazzowym. V roku 2014 festival Jazz nad Odrou oslávil svoje 50. výročie.
 
Od začiatku svojej existencie sa festival teší vysokej prestíži, čoho dôsledkom je obsadenie významnej pozície na poľskej hudobnej scéne. V priebehu rokov, a v súlade s očakávaním náročného publika, sa stalo pravidlom, že na festivale vystupujú hviezdy medzinárodnej jazzovej scény aj progresívni hudobníci domácej scény i z celého sveta.
 
Koncerty sa počas festivalu konajú vždy vo viacerých koncertných sálach, napríklad vo filharmónii, v priestoroch vroclavskej opery aj v Hale Stulecia a v rôznych hudobných kluboch vo Vroclave.
 
Organizátori festivalu nechávajú priestor aj menej známym hudobníkom prezentovať sa na festivale v hudobnej súťaži. Účasť vo festivalovej súťaži tak častokrát otvorila cestu k veľkej hudobnej kariére teraz už známym jazzmenom ako práve Włodzimierz Nahorny, Zbigniew Seifert, Krzesimir Dębski,Jarosław Śmietana, Janusz Strobel, Piotr Baron, Henryk Miśkiewicz, Tomasz Szukalski, Andrzej Zaucha, Ewa Bem.

Dejiny festivalu  
Prvotným impulzom boli študentské prehliadky jazzových kapiel a jednotlivcov. To viedlo k spolupráci so študentským spolkom, ktorý je vo Vroclave známy ako „Wrocław ZSP“. Tento spolok organizoval v máji 1957 pri príležitosti Dňa Vroclavu prvý zo série jazzových festivalov. Inšpiráciou pre tento festival bol svetový festival mládeže a študentov, ktorý sa konal v roku 1955 vo Varšave.

V roku 1963, dvaja študenti Vroclavskej Polytechniki Karol Maskos a Andrzej Żurek spolu so študentom Akadémie výtvarných umení (ASP) Alexandrom Fleischerom usporiadali súťaž mladých jazzových klaviristov Dolného Sliezska. Nápad podporili študenti so združenia ZSP, a v roku 1964 sa tak uskutočnil prvý Jazz nad Odrou, pôvodne známy ako Przegląd Jazzowy (Prehľad Jazzu). Prvý festival sa konal v legendárnom klube Pałacyk, na ul. Kosciuszki 34, spolu s výstavou grafiky inšpirovanej jazzovou hudbou Josefa Balceraka šéfredaktora mesačníka Jazz (jediného poľského profesionálneho magazínu o jazzovej hudbe). Od tej doby, Jazz na Odre sa koná pravidelne každý rok, v aule Vroclavskej Polytechniky a v klube „Palacyk“. V roku 1967, koncert víťazov bol presunutý do Veľkého štúdia poľského rozhlasu.

Pokiaľ ide o názov a organizátorov festivalu, tu tiež prišli zmeny. To znamená, že organizácia III. festivalu Jazz nad Odrou v rukách Karla Maskosa sa Wojciech Siwek (Wroclaw University of Technology, študenta). Popularita Jazzu nad Odrou viedla k vzniku ďalších jazzových festivalov v Poľsku v rovnakom období: okrem iného, Jazz nad Wartou v Poznani, Jazz nad Baltikom v Gdansku, Jazz na Visle v Toruni, Olsztynský Jazz nad Lynou, v Katowiciach Jazz na Rawe a v Bialystoku Jazz nad Bałou. Súťaženie medzi festivalmi o prilákanie obecenstva motivovala organizátorov festivalu Jazz nad Odrou každoročne zvyšovať „latku“ a poslucháčom pripraviť zaujímavý program.
 
Štvrtý ročník festivalu Jazz nad Odrou sa konal pod názvom IV Krajowy Festiwal Zespołów i Wokalistów Jazzowych. Bol významný aj preto, lebo sa na tomto ročníku zúčastnili už aj zahraniční hudobníci z Dánska a Československa, čím sa stal festival medzinárodným festivalom.
 
Jazz nad Odrou sa konal každoročne až do roku 1988. Situácia v roku 1988 bola ovplyvnená viacerými faktormi: zmeny ústavno-politické, nedostatok záujmu mesta a nového ZSP a vyhorenie organizátorov. Avšak, v nasledujúcom roku sa už festival opäť konal. V roku 1989 sa organizácie festivalu ujal Zdzisław Smektała (novinár, spisovateľ). Aj napriek tomu že XXV. ročník bol úspešný, v roku 1990 sa festival opäť nekonal. Osobnosti jazzovej scény komentovali situáciu a vysvetľovali nepripravenosť zo strany organizátorov na nové trhové ekonomiky. V roku 1991 Remigiusz Lenczyk, vtedajší riaditeľ úradu Zemského odboru kultúry, prevzal organizáciu festivalu a vedenie jeho financovania. V roku 1992 festival prevzala nadácia Jazz nad Odrou (jej prezidentom sa stal Wojciech Siwek), ktorá zamestnávala odborníkov na organizáciu. Zmena fungovania festivalu, ktorý už nebol študentskou prehliadkou kapiel, ale veľkým medzinárodným festivalom, nepriaznivo ovplyvnila jeho obraz, ktorý začal byť spájaný s komerciou. Rozhorčenie a kritiku pravdepodobne zapríčinilo to, že z festivalu organizátori vylúčili súťaž pre mladé talenty, s tým, že Jazz nad Odrou stratil čaro "amatérskych jazzových dýchánkov".

Až v roku 1996, kedy starosta Vroclavu – Bogdan Zdrojewski, prevzal patronát nad festivalom Jazz nad Odrou aj jeho organizáciou poveril Centrum Sztuki Impart, vrátil sa k pôvodnej koncepcii festivalu, ktorý zahŕňal aj súťaže pre nové talenty.
 
V roku 2001 sa konali až dva festivaly Jazz nad Odrou. Prvý sa konal v máji a vzhľadom na menšie dotácie aj samotný festival bol vlastnou miniverziou. Uskutočnil sa vďaka finančným prostriedkom z nadácie festivalu. V tom roku sa konal ešte jeden, 37. ročník festivalu, organizovaný Poľským združením pre Jazz a získal titul prvého medzinárodného festivalu Jazz nad Odrou (aj napriek tomu že medzinárodný bol už štvrtý ročník festivalu). Festival v tomto formáte sa dočkal troch vydaní a v roku 2004, sa vrátil k bývalej koncepcii a odstránil z názvu adjektívum „medzinárodný“. Odvtedy sa festival koná každý rok bez zmeny. Počas rokov svojej existencie sa stále organizuje súťaž, ktorá je od roku 2011 ešte atraktívnejšou, pretože sa súťaží o cenu Grand Prix, ďalej festival získal veľkú popularitu v hudobných kuloároch a tak samotná výhra sa stala akýmsi vyznamenaním a známkou kvality hudobného prejavu účastníkov.

Účastníci  
Zahraničné hviezdy festivalu boli mimo iné: Pat Metheny, Paco de Lucía, McCoy Tyner, Larry Coryell, Al Di Meola, Buddy Rich, Stan Getz, Don Cherry a ďalšie. V roku 1988 mal na festivale vystúpiť Chet Baker, ktorý však zomrel niekoľko dní pred príjazdom do Poľska.
 
Z poľských umelcov vystúpili na festivale aj muzikanti Czeslaw Niemen, Tadeusz Nalepa, Hanna Banaszak, Edyta Bartosiewicz.

Referencie

Literatúra 
 Bogusław, Siwek Wojciech Klimsa: JnO 1964-2014 Tom I. Wydawnictwo c2, Wrocław, 2014, ISBN 978-83-63037-09-3

Hudba v Poľsku
Džez
Kultúra vo Vroclave